आव्हियों

आव्हियों हे फ्रान्समधील एक ऐतिहासिक शहर आहे. हे शहर फ्रान्सच्या दक्षिण भागातील व्हॉक्ल्युझ विभागामध्ये रोन नदीच्या काठावर वसले असून ह्याची लोकसंख्या ९४,७८७ इतकी आहे.

पोपचे शहर ह्या नावाने ओळखल्या जाणाऱ्या आव्हियों येथे मध्य युगातील इ.स. १३०९ ते इ.स. १३७८ ह्या सालांदरम्यान पोपचे येथे वास्तव्य असे. खालील सात पोप आव्हियों येथे राहिले होते.
पोप क्लेमेंट पाचवा: १३०५ - १३१४
पोप जॉन बावीसावा: १३१६ - १३३४
पोप बेनेडिक्ट बारावा: १३३४ - १३४२
पोप क्लेमेंट सहावा: १३४२ - १३५२
पोप इनोसंट सहावा: १३५२ - १३६२
पोप अर्बन पाचवा: १३६२ - १३७०
पोप ग्रेगरी अकरावा: १३७० - १३७८

अकरावा ग्रेगरी निघन पावल्यानंतर पुढील पोप अर्बन सहावा ह्याने रोम येथेच राहणे पसंद केले व पोपची गादी पुन्हा एकदा रोममध्ये गेली.

येथील ऐतिहासिक वास्तूंसाठी आव्हियोंचे नाव युनेस्कोच्या जागतिक वारसा स्थान यादीत दाखल झाले आहे.

हे सुद्धा पहा 
आव्हियों पोपशाही

बाह्य दुवे 
 पर्यटन माहिती 
 अधिकृत संकेतस्थळ
 आव्हियों महोत्सव
 

फ्रान्समधील शहरे
 
प्रोव्हाँस-आल्प-कोत देझ्युर